ཡུན་ནན་ནང་བསྟན་སློབ་གླིང་བོད་བརྒྱུད་ནང་བསྟན་ཡན་ལག་སློབ་གླིང་དུ་པཎ་ཆེན་རིན་པོ་ཆེས་སློབ་ཁྲིད་ཐོག་ཁང་གི་ནང་བསྟན་ལྷ་ཁང་དུ་དགེ་སློབ་ལ་ཐུགས་སྨོན་གནང་བ་དང་མཎྜལ་ཕུལ་བ།དགེ་སློབ་ཀྱིས་ཆོས་རྩོད་པར་གཟིགས་པ་བཅས་གནང་སྟེ་སློབ་མ་ཚོར་སྙིང་རུས་ཆེན་པོས་སློབ་སྦྱོང་བྱེད་པ་དང་ནང་བསྟན་གྱི་ཡོན་ཚད་ཟབ་ཏུ་ཧུར་ཐག་གཏོང་དགོས་པའི་སྐུལ་མ་གནང་བ་དང་།རྒྱ་ཆེའི་བོད་བརྒྱུད་ནང་བསྟན་གྱི་ཆོས་ཕྱོགས་མི་སྣསརྒྱལ་གཅེས་ཆོས་གཅེས་དང་རྒྱལ་སྐྱོང་འགྲོ་ཕནགྱི་ཕུལ་བྱུང་སྲོལ་རྒྱུན་རང་རྟོགས་ངང་ལག་བསྟར་བྱས་ཏེ་བྱམས་སྙིང་རྗེའི་བསམ་པ་དེ་སྤྱི་ཚོགས་འཕེལ་རྒྱས་ལ་སྐུལ་འདེད་གཏོང་བ་དང་།ཞི་མཐུན་བརྟན་ལྷིང་ལ་སྐུལ་མ་གཏོང་བ།རྒྱལ་ཁབ་ཀྱི་ཁེ་ཕན་སྲུང་སྐྱོང་བྱེད་པ་བཅས་དང་མཉམ་བསྲེས་བྱས་ཐོག་ཡུན་ནན་གྱི་འཕེལ་རྒྱས་ཆེད་སྟོབས་ཤུགས་ལེགས་སྐྱེས་འབུལ་དགོས་པའི་ཐུགས་རེ་གནང་བ་རེད།